ভুয়ো মামলায় জড়ানো হয়েছিল ইসরো-র এক বিজ্ঞানীকে। ২৪ বছর আগের সেই মামলা থেকে আজ মুক্তি পেলেন গুপ্তচর সন্দেহে ধৃত ভারতীয় মহাকাশ গবেষণা সংস্থার বিজ্ঞানী নাম্বি নারায়ণন। অহেতুক হয়রানি ও মানহানির জন্য আজ তাঁকে ৫০ লক্ষ টাকা ক্ষতিপূরণ দেওয়ার নির্দেশ দিল শীর্ষ আদালত। পাশাপাশি ভুয়ো মামলায় তাঁকে ফাঁসানোর জন্য কেরল পুলিশের আধিকারিকদের ভূমিকাও তদন্ত করে দেখা হবে বলে জানিয়েছেন প্রধান বিচারপতি দীপক মিশ্র নেতৃত্বাধীন ডিভিশন বেঞ্চ।